Canèj

Canèj (Canelli an italian) a l'è un comun ëd 10.311 abitant ant la part meridional ëd la provincia d'Ast.
A l'é postà an sla riva snistra dël torent Belb, andoa ch'a finisso le colin-e astësan-e e as anandio cole dle Langhe.

 Ël nòm 
Ël nòm ëd Canèj a podrìa rivé da locus canellarum, visadì leu rich ëd cane.

 Strutura urban-a 
Canèj a l'é partagià an doe zòne: cola àuta, Vilaneuva, e cola ai pé dla colin-a, Borgh.

 Stòria 
Anans dl'ocupassion roman-a, a l'é stàit n'ansediament dij ligurin.

Dël 1387 Canèj a l'é dàit an dòta a Valentin-a Viscont, sposa ëd Luis d'Orléans.

Dël 1613 a arzist a l'assedi dël duca ëd Nevers.
Dël 1616 a l'é ravagià dai soldà spagneuj, peui da coj fransèis ant ël 1642 e 1658.

 Costume e tradission 
La mascra dla sità 'd Canèj a l'é Blincin: un përsonage figurant un vignolant, con la caplin-a nuansà dal verd-aram, la facia bronzà dal sol, ël folar al còl e 'l camison da paisan con ëdzora ël gilé dal listin an sël daré; braje 'd frustan-a ëdcò lor con ël listin posterior e ant ij pé ij sabò 'd bòsch.

 Aministrassion 
Ël sìndich a l'é Paolo Lanzavecchia (da l'27/05/2019).

 Sità gemelà 
Canèj a l'é gemelà con:

 Anliure esterne 
 Sit istitussional

Canej